text: Renere festival i Jelling
  22 maj 2012 kl. 14.35
  Under sloganet "En grønnere festival - lad kun dine fodspor blive tilbage" - sætter Jelling Musikfestival i år fokus på miljøet.
  Som man kan se her fra tidligere år bliver der svinet godt og grundigt på fire dages festival - og ordet losseplads ligger lige for. 
  Festivallen har derfor allieret sig med Brandbjerg Højskole og den lokale miljøorganisation Grønt Forum. Sammen vil de sætte fokus på bæredygtighed - blandt andet ved at optimere affaldssorteringen. 
  Jelling Musikfestival begynder på torsdag.
  